Alboraia reasfalta nous trams de carrers per a millorar la seguretat i l'accessibilitat
10 de novembre de 2022

L'Ajuntament d'Alboraia ha finalitzat les obres de reasfaltat d'alguns trams deteriorats de dos carrers del municipi. Es tracta del vial situat al carrer Sant Pancraci, entre el carrer Cervantes i el carrer Portalet i, l'altre, de la intersecció dels carrers Almàssera, Degá Sanfeliu i Miguel Monzó, molt pròxim a l'estació de metrovalencia Alboraia – Peris Aragó.

L'objectiu de l'actuació, per a la qual s'ha invertit 34,993,44 euros, ha perseguit complir les condicions d'accessibilitat i la repavimentació de la calçada, dotant-la dels pendents adequats d'acord amb la resta del vial. D'aquesta manera, s'ha reparat l'enfonsament existent en la calçada del carrer Sant Pancraci, emplenant-la amb llast artificial, executant una solera de 15 centímetres d'espessor de formigó, reforçada amb malla electrosoldada, a més de rebaixat les cantonades de les voreres per a garantir l'accessibilitat i s'ha fressat i asfaltat la calçada existent.

En la citada intersecció, també s'han fet treballs per a eliminar qualsevol obstacle a la mobilitat per als vianants, seguint la línia de treball de la regidoria d'Urbanisme d'Ana Bru que li ha valgut enguany per a situar Alboraia prop de l'excel·lent en el diagnòstic que realitza la Generalitat Valenciana sobre accessibilitat dels espais públics. Igualment, s'ha fresat i asfaltat la calçada.

Tots dos treballs també han inclòs la marcació de la pintura viària per a passos per als vianants i guals afectats i la col·locació de rigoles de formigó per a conduir l'aigua en cas de pluja.

Actuacions urbanístiques constants

No és l'únic treball de recondicionament que s'ha estat duent a terme en els últims mesos. Ana Bru recorda que abans de l'estiu els carrers Coret i Peris, Benimaclet, el Passeig d'Aragó i la Ronda Est van estrenar carretera nova, s'han substituït les lloses trencades de la Plaça de la Constitució i la Plaça Teresa Gil de Vidaure ha experimentat una completa reformulació en resposta a les principals propostes veïnals.

"Treballem cada dia, dins del límit pressupostari, en el correcte manteniment de les zones comunes d'Alboraia", explica la regidora d'Urbanisme. "En les pròximes setmanes veurem l'inici d'obres tan importants com un carril bici en el Polígon Industrial i un altre al carrer La Patacona, que connectarà l'IES La Patacona amb el tram existent en l'inici del Camí Fondo, que porta a la senda ciclopeatonal cap al nucli tradicional, així com un nou parc i una pista de petanca en Port Saplaya, que se sumaran al nou parc infantil que acabem d'habilitar al carrer Sant Pancraci, ja que l'anterior estava deteriorat pel temps", anuncia.